Διερεύνηση του ρόλου των μυών του πυελικού εδάφους και της οσφυοπυελικής ζώνης στην παθοφυσιολογία των διαφορετικών τύπων της γυναικείας ακράτειας ούρων και στη λειτουργική αποκατάσταση της εγκράτειας
Creators: name: Κωνσταντινίδου, Ελένη Α.
Publisher: name: Aristotle University of Thessaloniki
Year: 2015
Subjects: Ακράτεια ούρων
Μύες πυελικού εδάφους
Μύες οσφυοπυελικής ζώνης
φυσικοθεραπευτική αποκατάσταση
Urinary incontinence
Pelvic Floor Muscles
Lumbo-Pelvic Cylinder
Physiotherapy

description: Η επανεκπαίδευση των μυών του πυελικού εδάφους προτείνεται ως θεραπεία πρώτης γραμμής της ακράτειας από προσπάθεια ή της μικτής ακράτειας από την Διεθνή Εταιρεία Εγκράτειας και το American College of Physicians. H επανεκπαίδευση της διαφραγματικής αναπνοής, των εν τω βάθει κοιλιακών και των μυών του ΠΕ στις γυναίκες με ακράτεια ενδέχεται όμως να είναι αποτελεσματικότερη. Διερευνώνται παθογνωμονικοί χαρακτήρες των μυών του ΠΕ και της οσφυοπυελικής ζώνης σχετιζόμενοι με την γυναικεία ακράτεια ούρων και συγκρίνονται δύο προγράμματα άσκησης για την αντιμετώπισή της, το συνηθισμένο πρόγραμμα για τη λειτουργική αποκατάσταση αποκλειστικά των μυών του ΠΕ με ένα προτεινόμενο πρόγραμμα άσκησης τόσο των μυών του ΠΕ όσο και των μυών της οσφυοπυελικής ζώνης. Το δείγμα της έρευνας αποτέλεσαν 34 γυναίκες χωρίς και 60 με ακράτεια (προσπάθειας ή μικτή) που χωρίστηκαν στην ομάδα Α (άσκηση αποκατάστασης μυών ΠΕ) και Β (άσκηση αποκατάστασης μυών ΠΕ και οσφυοπυελικής ζώνης). Και οι δύο παρεμβάσεις μείωσαν τα επεισόδια ακράτειας και τον αριθμό των χρησιμοποιούμενων βοηθημάτων και βελτίωσαν την ποιότητα ζωής και σεξουαλικής λειτουργικότητας. Η βελτίωση στην Α είναι ελαφρώς μεγαλύτερη σε ορισμένες μεταβλητές (βοηθήματα ακράτειας, ποιότητα ζωής, λίπανση), χωρίς να υπάρχει συστηματική υπεροχή μιας από τις δύο παρεμβάσεις. Oι γυναίκες με μικτή ακράτεια μετά την παρέμβαση μείωσαν τα βοηθήματα περισσότερο από τις γυναίκες με ακράτεια προσπάθειας, οι νεαρότερες γυναίκες είχαν υψηλότερη Επιθυμία και Διέγερση (FSFI), ενώ οι γυναίκες με περισσότερους τοκετούς είχαν υψηλότερη βαθμολογία στην κλίμακα Σωματικοί Περιορισμοί (KHQ). Τέλος, ο 3D υπερηχογραφικός έλεγχος των προαναφερόμενων μυικών ομάδων προσέφερε ενδιαφέροντα συμπεράσματα για τους μυς του ΠΕ, το τρήμα του ανελκτήρα του πρωκτού και τον εγκάρσιο κοιλιακό.
description: The retraining of Pelvic Floor Muscles (PFM) is recommended as first line treatment of stress or mixed urinary incontinence by the International Continence Society and the American College of Physicians. However, retraining diaphragmatic, deep abdominal and PFM in women with incontinence may be more effective. This study examines pathognomonic characteristics of PFM and lumbo-pelvic cylinder that are related to female incontinence and compares two retraining programs for its treatment, the usual program for the functional rehabilitation of PFM and a proposed program for the rehabilitation of PFM and lumbo-pelvic muscles. The study sample consisted of 34 women without incontinence and 60 women with (stress or mixed) incontinence divided into groups A (PFM training) and B (PFM and lumbo-pelvic training). Both interventions were effective in decreasing the number of incontinence episodes and the number of pads and diapers as well as improving the quality of life and sexual function. Improvement in A is slightly greater in a number of variables (incontinence aids, quality of life, sexual lubrication) without one of them being consistently superior. Women with mixed-type incontinence decreased the number of pads more after the intervention than women with stress incontinence, younger women had greater Desire and Arousal (FSFI scale), while women with a higher number of deliveries had a higher score in the Physical Limitations subscale of the KHQ. Finally, the 3D ultrasound imaging of the aforementioned muscle groups showed various results concerning PMF, LH and TrA.